มีเพศสัมพันธ์1สัปดาห์ แล้วประจำเดือนมาก่อน 1สัปดาห์มีโอกาสตั้งท้องรึป่าวครับ
สวัสดีค่ะ หากเลือดประจำเดือนที่มา มีระยะห่างจากรอบประจำเดือนที่แล้ว 21-35 วัน (นับจากวันแรกของประจำเดือนในรอบก่อน จนถึงก่อนวันแรกของรอบเดือนนี้) ก็จะถือว่าปกติดี และหากมีเลือดออกมานาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่อย่างใดค่ะแต่หากเลือดที่ออก มีระยะห่างจากรอบเดือนก่อน น้อยกว่า 21 วัน และมาเพียงแค่ 1 วัน อาจไม่ใช่เลือดประจำเดือนก็ได้ โดยอาจเป็นเลือดออกช่วงไข่ หรือเลือดล้างหน้าเด็ก หรือผลข้างเคียงจากการใช้ยาฮอร์โมนต่างๆ เป็นต้น ซึ่งในกรณีนี้ โอกาสที่จะตั้งครรภ์ก็จะมีได้ ดังนั้น ก็อาจต้องตรวจหาการตั้งครรภ์ดูด้วยค่ะ